Ritratt: Manchester United FB  Il-klabb tal-futbol tal-Manchester United mistenni jiġi Malta għal training camp u partita kontra wieħed mill-klabbs tal-Kamjonat Premier f'Lulju li ġej. Dan kien żvelat minn Replay fuq post fuq Facebook, fejn qalu li l-aħbar li għad trid tiġi kkonfermata mistennija tkun uffiċjali fil-ġimgħat li ġejjin. Il-post fuq Facebook qalet li din iż-żjara se ssir bħala parti minn ftehim bejn VisitMalta u t-tim tant segwit f'Malta tar-Red Devils, li kien iffirmat f'Novembru tal-2019. 🔴🔴ESKLUSSIVA | Wieħed mill-aktar klabbs segwiti f'Malta, Manchester United se jkunu qed jerġgħu jiġu f'pajjiżna, 21 sena… Posted by Replay (Net Television) on Sunday, April 25, 2021 Fl-2019, il-Ministru tat-Turiżmu kien qal li l-ftehim kien se jagħti promozzjoni lill-Malta permezz tat-tim tal-Manchester United u kien se jiswa' madwar €20 miljun fuq tliet snin. Skont Replay, il-kuntratt jinkludi ftehim li "matul dawn it-tliet snin Manchester United għandhom jiġu f'Malta bħala skwadra, biex jitħarġu għal perjodu qasir." Il-klabb tal-futbol tal-Manchester United kienu ġew Malta 21 sena ilu, f'Awissu tal-2000, fejn kienu rebħu l-partita kontra Birkirkara F.C. bi skor ta' 5-1. Wieħed mill-plejers li kien fit-tim tar-Red Devils, il-plejer Norveġiż, Ole Gunnar Solskjær , u li issa hu l-kowċ ta' Manchester United se jkun qed imexxi t-training camp f'Malta, li mistenni li se jsir f'Lulju li ġej.